नई दिल्ली। दिल्ली में प्रदूषण कंट्रोल करने के लिए केजरीवाल सरकार एक जनवरी से ऑड इवन योजना लागू करने को तैयार है। इसके लिए सोमवार को नियमों का उल्लंघन करने वालों पर कार्रवाई के लिए दिल्ली पुलिस को नोटिफिकेशन भी जारी किया है।
31 दिसंबर को इसका ट्रायल होगा। इस दौरान ट्रैफिक पुलिस के साथ-साथ वॉलंटियर तैनात होंगे। दिल्ली के परिवहन मंत्री गोपाल राॅय ने सचिवालय में आईजीएल और सोशल मीडिया के अधिकारियों की मौजूदगी में कहा कि सरकार का मकसद लोगों को परेशान करना नहीं, बल्कि दिल्ली की हवा को जीने लायक बनाना है।
उन्होंने कहा कि दोपहिया वाहनों को ऑड-इवन नियमों से छूट दी गई है। इस कारण 6000 की जगह 3000 बसें ही सड़कों पर उतारी जाएंगी। उन्होंने कहा कि अब तक 2700 बसों का रजिस्ट्रेशन हो चुका है। इन सभी बसों का रविवार को ट्रायल किया गया, जो पूरी तरह सफल रहा। दिल्ली सरकार ने इस सिलसिले में ट्विटर से करार किया है। इसके तहत ट्विटर पर 15 दिनों तक सार्वजनिक वाहनों का समय बार-बार अपडेट किया जाएगा।
नोएडा व गुड़गांव से चलेगी स्पेशल बस
सरकार नोएडा और गुड़गांव के लोगों के लिए स्पेशल बस चलाएगी। इसके साथ ही दिल्ली की कुछ कालोनी हैं, जहां पर बसों की संख्या कम है उनके लिए बसों की वयवस्था की जाएगी। उन्होंने कहा कि कुछ लोगों ने आपस में कार पूल की व्यवस्था कर ली है। सरकार ने लोगों को असुविधा से बचाने के लिए ‘पूछो’ एप लॉन्च किया है। इसका लिंक 92430070400 नंबर डायल कर प्राप्त कर सकते हैं। देख सकते हैं बुला सकते हैं। इसके साथ ही कार से चलने वाले लोग गुगल व ट्वीटर से हैंडल से पास के बस, मेट्रो, रेलवे स्टेशनों के समय , किराया भी जान सकते हैं।
सीएनजी का फर्जी स्टीकर लगाने पर धोखाधड़ी का मुकदमा
परिवहन मंत्री ने बताया कि ऑड-इवन नंबर के अवधि में इन्द्रप्रस्थ गैस लिमिटेड (आईजीएल) स्टीकर लगी सीएनजी कारों को चलाने की अनुमति होगी। इसके लिए सीएनजी कार मालिक को आईजीएल द्वारा जारी स्टीकर को कार के अगले शीशे पर लगाना होगा। स्टीकर में होलोग्राम के साथ छुपी जानकारी भी होगी। इसे इन्फोर्समेंट विभाग के अधिकारी रीडर के सहायता से पढ़ सकेंगे। फर्जी स्टीकर लगाने वालों पर धोखाधड़ी का मामला दर्ज किया जाएगा। यह स्टीकर कल से सीएनजी पंपों पर मिलने शुरू होंगे।
ऑड इवन की खास बातें
- दिल्ली से नोएडा और दिल्ली से गुड़गांव के लिए स्पेशल बस
- मांग पर दिल्ली के कालोनियों के लिए भी स्पेशल बस सर्विस
- जिन लोगों के पास ऑड-इवन कार का जरूरत के दिन विकल्प नहीं हो वो पूछाे एप से ले ऑटो, टैक्सी
- पूछो एप के लिंक के लिए किसी भी एंड्राइड फोन से करें 9243007040 पर मिस्ड कॉल
- कार पूल के दिए सुझाव
- आज से सीएनजी स्टेशनों पर मिलेगा स्टीकर, फर्जीवाड़े पर जुर्माना के अतिरिक्त धोखाधड़ी का केस
- फर्जी नंबर प्लेट पर छापा मारी रही है पुलिस
- 10 हजार सिविल डिफेंस के जवान गुलाब का फूल देकर नियम तोड़ने वालों काे करेंगे जागरूक
- कार में चलने वाले गूगल, ट्विटर से ले सकते हैं मेट्रो, डीटीसी, रेलवे के स्टेशनों की जानकारी।
सीएनजी का फर्जी स्टीकर लगाने पर धोखाधड़ी का मुकदमा
परिवहन मंत्री ने बताया कि ऑड-इवन नंबर के अवधि में इन्द्रप्रस्थ गैस लिमिटेड (आईजीएल) स्टीकर लगी सीएनजी कारों को चलाने की अनुमति होगी। इसके लिए सीएनजी कार मालिक को आईजीएल द्वारा जारी स्टीकर को कार के अगले शीशे पर लगाना होगा। स्टीकर में होलोग्राम के साथ छुपी जानकारी भी होगी। इसे इन्फोर्समेंट विभाग के अधिकारी रीडर के सहायता से पढ़ सकेंगे। फर्जी स्टीकर लगाने वालों पर धोखाधड़ी का मामला दर्ज किया जाएगा। यह स्टीकर कल से सीएनजी पंपों पर मिलने शुरू होंगे।
hin_Deva hin_Deva hin_Deva awa_Deva hin_Deva hin_Deva hin_Deva hin_Deva awa_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva